
LECTIO 


T^ 


A) 1. Graecia est terra; Graecia et Italia sunt terrae. 2. Historia 
est magistra vitae. 3. Musae deae poetarum sunt. 4. Puella epistulam 
amicae legit; deinde amicae epistulam. scribit. Quid scribit amicae? 5. 
In scholam .vadimus; in schola linguam Latinam discimus. 6. Hodie 
in silva cum amicis ludimus. 7. Diligisne linguam Latinam? — Diligo. 
8. Metuitisne magistram, puellae? — Non metuimus, diligimus magi- 
stram. 9. Aqua insulam. undique cingit. 10. Diana septem filias Niobae 
sagittis occidit. P 

B) Persae in Graeciam, invadunt. Incolae Graeciae patriam dili- 
gunt. Leonidas copias ad Thermopylas ducit et Persis resistit. Sed 
Ephialtes Persis viam ostendit. Itaque Persae copias Leonidae cingunt et 
occidunt. Deinde in Atticam invadunt. Incolae Athenarum. ex patria 
in insulas cedunt; metuunt enim iniurias Persarum. Persae Athenas di- 
ruunt. Sed paulo post Themistocles Persas vincit. 


IL 


,À) 1l. Deus mundum. regit. 2. Philosophia est animi medicina. 
3. Aesculapius deus medicorum erat. 4. Priamo quinquaginta filii erant. 
5. Aliter cum amico, aliter cum tyranno vivimus. 6. Nautae ventos 
metuebant et a deis auxilium petebant. 7. Romani bella et militiam, 
Graeci litteras diligebant. 8. Fluvius silvaeque oppidum undique cin- 
gunt. 9. Iustitia est fundamentum regnorum. 10. Nunquam periculum 
sine periculo vincitis. 1l. Romani castra vallo ,foss cingebant. 
12. Ludebasne in horto, amice? — Non ludebam, amico litteras scri- 


jn 


bebam. .,; | 

B) Romani deos et in lucis et in templis colebant. Summus deus 
Romanorum Iuppiter erat. Iuppiter deus caeli, Neptunus deus aquae, 
Vulcanus deus flammae erat. Mars bella regebat, Apollo morbos pelle- 
bat. Romani etiam fluviorum deos colebant, maxime Tiberinum. Ante. 
templa deorum arae erant. Ibi Romani victimas caedebant et vinum 
fundebant. Templa et statuas deorum et dearum. saepe coronis cinge- 


bant. 


2 LECTIO 
A 


III 


A) 1. Nunquam, amice, te relinquam, nunquam frustra a me auxi- 
lium petes. 2. Ludetisne in horto? — Ludemus, si amicus permittet. 
3. Resistite inimicis; nisi resistetis, inimici in patriam invadent, oppida 
diruent, incolas occident; neque feminis neque liberis parcent. 4. Sa- 
guntini a Romanis auxilium contra Poenos petebant: *Poenis in animo 
est Saguntum diruere; nisi nobis statim auxilium mittetis, Poeni nos 
occident". 5. Si me diligis, litteras ad me mitte! 6. Nunc vino pellite 
curas! 7. Ostendite nobis viam! 8. Dic mihi: cur consilia amicorum 
contemnis ? 


B) Caésar Octavianus amicis *Cleopatra," inquit "regina Aegyp- 
tiorum, nobis inimica est. Itaque bellum cum regina geremus. Anto- 
nius socius Cleopatrae est. Defendite Italiam ab audacia Antonii et su- 
perbia Cleopatrae! Iam pecuniam. a sociis exigunt, iam copias contra 
nos cogunt; mox in' Graeciam transcendent atque inde Italiam petent. 
Sed di nobiscum sunt. Aegyptii nobis non resistent et copias Antonii 
facile vincemus. Populo Italiae et sociis otium reddemus. Post victo- 
riam, amici, mecum, triumphum. agetis; coronis nos cingemus et sum- 
mo deo Romanorum gratias agemus." Tum amici: *Di te protegent. 
Duc copias contra inimicos. Nos una tecum. imperium contra Anto- 
nium et Cleopatram defendemus." 


"n IV. " 

A) 1. Populus Romanus; lingua Latina; imperium Romanum. 2. Flu- 
vii magni; insulae parvae; oppida clara. 3. Deus est benignus. 4. For- 
tuna caeca est. 5. Consilium amici bonum erat. 6. Verae amicitiae sem- 
piternae sunt. 7. Romani multos deos colebant. 8. Diligimus oppida 
antiqua et oras amoenas loniae. 9. Beatus eris, si fortuna tua conten- 
tus eris. 10. Ubi eras, amice? — In theatro eram. 1l. Eratisne in sil- 
va? — Eramus 12. Eritis sicut dei, bonum et malum cognoscetis. 13. 
Dic mihi verum! 14. Pauci vitia sua intellegunt. 15. Natura paucis con- 
tenta est. 16. Imperia iusta sunto! 17. Contenti estote! 


B) Inter Gallos magna discordia erat. Itaque Haedui a Romanis 
Sequani a Germanis auxilium petebant. Ariovistus, validus regulus "NN 
borum, Sequanis succurrebat. Sed post victoriam non modo ab Haedu- 
is victis magna tributa exigebat, sed etiam Sequanos premebat et ter- 
ram Sequanorum Suebis dividebat. Itaque Caesar constituit Gallis con- 
wa superbos Germanos succurrere. Legatos ad Ariovistum mittit. Lega- 
ti dicunt: *Cur Haeduos, fidos socios populi Romani, premis? Nisi in- 


LECTIO 3 


iuriis desistes, Caesar Haeduos ceterosque Gallos ab avaritia et saevitia 
tua armis defendet et te Gallia expellet." Tum Ariovistus *Auxilium 
meum" inquit "Gallis gratum erat. Itaque cum copiis meis in Gallia 
sum. Nunquam me cogetis excedere. Si vobis in animo est mecum ar- 
mis contendere, accedite: te, Caesar, copiasque tuas non metuo." 


: V. 
À) 1. Poeta Graecus; bonus agricola. 2. Boni nautae stellarum pe- 
riti sunt. 3. Agricolae pii dis deabusque rusticis victimas caedunt. 4. 
Fagus alta; clara Rhodus. 5. In ripa fluvii altae populi erant. 6. Um- 
bra pinorum. altarum. nobis iucunda est. 7. Pinus Cybelae grata est, A- 
pollo laurum. odoram diligit. 8. Ephesus templo Dianae clara erat. 9, 


Aegyptus Arabiae finitima est. 10. Humus arida non est fecunda. 11. 
Vulgus est imperitum. 


B) 1. Quis nos defendet ab iniuriis adversariorum? 2. Cuis auxi- 
lio salvi erimus? 3. Cui gratias agemus? 4. A quo auxilium petemus ? 
5. Quem. Caesar ad Ariovistum. mittit? 6. Qui regulus Germanorum 
Gallos premebat? 7. Quos populos Galliae premebat? 8. Cui populo 
Galliae Romani erant amici? 9. Cuius populi terram Ariovistus Suebis 
dividebat? 10. Quae oppida diligimus? 11. Quibus telis Romani adver- 
sarios petebant? — Pilo et gladio. 12. Quos deos et quas deas Romani 


colebant ? 
VI. 


A) 1. Sub vesperum. oppidani portas claudebant. 2. Caesar socer 
Pompeii erat; sed inter socerum. et generum magna discordia erat. 
3. Nunc pueri estis, aliquando viri eritis. 4. Si vir es, resiste! 5. Inter 
bonos viros ac deos amicitia est (Seneca). 6. Triumviri veteranis suis 
apud Cremonam. agros. dividebant. 1. Agricola agros colit. 8. Iam. fru- 
menta in agris matura erant. 9. Dominus fidum ministrum diligit. 10. 
Cur magistro gratias non agitis? 11. Suae quisque fortunae faber est. 

12. Alexandri Magni facta praeclara sunt. 


B) 1. Saepe liberi virorum clarorum miseri sunt. 2. Germani a 
pueris liberam asperamque vitam agebant. 3. Teneras myrtos Venus 
diligit. 4. Via ducit per loca aspera. 5. Comitia populi libera sunto. 6. 
Patria nostra pulchra est. 7. Viri boni vita nunquam misera est. 8. Co- 
piis nostris inimici non resistent. 9. Quis libros vestros leget? 10. Le- 
gionarius Romanus dextra pilum, sinistra scutum gerebat. 11. Aquila 


et apud Graecos et apud Romanos summo deo sacra erat. e 


y. 


LECTIO 


VII 


A) 1. Amici mihi semper fuistis semperque eritis. 2. Ennius, egre- 
gius poeta Romanus fuit. 3. Multis locis patriae nostrae oltm. magna 
oppida fuerunt. 4. Ubi fuisti? — In theatro fui; nunquam antea in the- 
atro fueram. 5. Magister discipulos reprehendit, quod seduli non. fue- 
runt. 6. Servus poenam metuebat, quod fidus erat. T. Si in Italia fue- 
ritis, poetas Romanos melius comprehendetis. 


B) 1. Adeste miseris! 2. Augustus spectaculis et in theatro et in 
circo libenter adfuit. 3. Invidia inimicorum multis viris bonis obfuit. 
4. Vir strenuus nunquam officio deerit. 5. Paestum, aliquando oppidum 
splendidum Italiae fuit; nunc tantum reliquiae murorum et templorum 
supersunt. 6. Áugustus multos annos imperio Romano praefuit. 7. Plu- 
rimis oppidis Graecis olim tyranni praefuerant. 9. Romani maesti erant, 
quod Áugustus nimium diu aberat. 9. Inter oppidum Gallorum et castra 
Romanorum fluvius intererat; castra non longe a fluvio aberant. 10. 
Interfugtisne ludis. amicorum | nostrorum ? 


VIII. 


À) 1. Caesar septem libros de bello Gallico scripsit. 2. Caesar post 
bellum Gallicum veteranos suos non dimisit, sed contra Pompeium. du- 
xit. 3. Cur eum verbis tuis laesisti? 4. Àugustus Liviam in matrimo- 
nium. duxit. 5. Livia Augusto nupsit. 6. Contentus ero, si verum dixeris. 
7. Caesar imperium Romanum non diu rexit. 8. Cicero consilia mala 


Catilinae detexerat; itaque gloria eius magna erat. 


B) Tarentum pulchrum oppidum Italiae erat. Tertio a. Chr. n. sae- 
culo Tarentini cum. adversariis Romanorum se coniunxerant. Itaque 
"Romani iis bellum indixerunt. Tarentini legatos ad Pyrrhum miserunt. 
Pyrrhus legatis "Iam multa" inquit *bella gessi. Copiae meae multis 
proeliis interfuerunt. Vobis adero et Romanos agro Tarentino expel- 
lam." Pyrrhus, postquam Tarentinis auxilium suum promisit, Gopras 

conflixit, sed multos suorum amisit. Itaque legatos Romam misit, sed 
Romani bello desistere parati non erant. Tandem Pyrrhus copias suas 
in Epirum reduxit. 


IX. 


A) l. Agrippa, amicus Augusti, ter consulatum gessit; in tertio 
consulatu Pantheum exstruxit. 2. Post interitum exercitus Romani 


LECTIO  — E 
Roma luctus et metus plena erat; iam populus et magistratus adven- 
tum exercitus Poenorum metuebant. 3. In aditu portus Alexandriae 
insula erat; ibi Ptolemaeus Pharum exstruxerat. 4. Castra Romanorum 
a fluvio mille passus aberant. 5. Legionarii Romani saevos impetus Ger- 
manorum metuebant. 6. Postquam peditatus. recessit, equitatus in ad- 
versarios invasit. 7. Vultus sensus animi ostendunt. 8. SPQR — sena- 
tus populusque Romanus. 9. SC — senatus consultum. . 


B) 1. Tauri cornibus se defendunt. 2. Et in dextro et in sinistro 
cornu exercitus equitatus erat; equitatui praefecti praeerant. 3. Cur 
agricola manus ad caelum tendit? — A dis pluviam petit. 4. Ariovistus 
magnas manus Sueborum Rhenum traduxerat. 5. Parva domus — par- 
va cura. 6. Ámici nostri domos magnificas sibi exstruxerunt T1. Viae la- 
tae, porticus magnificae, templa splendida ornamenta Syracusarum 
Idus Maiae Mercurio sacrae erant. 


Á/ 


erant. 8. 


X. 


^ 


A) 1. Vincat iustitia. 2. Vivat et crescat populus noster. 3. Di te 
protegant. 4. Suum quisque noscat ingenium, 5. Ergo bibamus 6 Di- 
ligamus patriam, consulamus bonis 7. Ne nietuamus pericula. 6. Ne 
neglegamus officia nostra..9. Quid dicam? 10. A quo auxilium petam? 

B) 1. Verum dicat. 2. Peto ab eo, ut verum dicat. 3. Petebam ab 
eo, ut verum diceret. 4. Ne discedant. 5. Petimus ab amicis, ne disce- 
dant. 6. Petebamus ab amicis, ne discederent. 7. Petimus a te, ut nos 
statim dimittas. 8. Vobis permittam, ut in horto ludatis. 9. Quis vobis 
permisit, ut in horto luderetis? 10. Philosophi praescribunt, ut bonum, 
pulchrum, verum colamus et diligamus. 11. Senatus permisit, ut Tibe- 
rius triumphum. ageret. 12. Edimus, ut vivamus; non vivimus, ut eda- 
mus. 18. Germanicus exercitum Rhenum traduxit, ut cum Cheruscis 
bellum gereret. 14. Graeci saepe legatos Delphos miserunt, ut oraculum 
consulerent. 15. Hannibal expatria discessit, ne in manus Romanorum 


incideret. 


XI. 


A) 1. Cum nostri ad oppidum accessissent castraque ibi ponerent, 
inimici clam oppido excesserunt et copias suas in silvas abduxerunt 
2. Cum Romani exercitum. suum. Hellespontum traduxissent, Antio- 
chus usque ad Magnesiam recessit. 3. Cum multos nostrorum amiseri- 
mus, pugna desistamus. 4.. Pyrrhus, cum multos suorum amisisset, bel- 
lo desistere paratus erat. 5. Ámicus noster, cum litteras valde diligat, 


LECTIO 
LONE EN 
libros emit. 6. Si vitia tua corrigeres, te diligeremus; sed, cum 


multos Bs ; eu) 
nunquam aiicus noster eris. 1. Nisi amicis in 


vitia tua nimium diligas, | 
periculo succurreremus, officium nostrum rneglegeremus. 8. Nisi consilia 


amicorum. neglexisses, bona tua non amisisses. 


B) Quarto a. Chr. n. saeculo Romani multa bella cum Gallis gesse- 
runt. Aliquando Galli usque in agrum Latinum processerant. Exercitui 
Romano praeerat Camillus. Is, quod belli peritus et valde cautus erat, 
non permisit, ut sui castris excederent. Sed, cum Romani copias ex ca- 
stris non educerent, unus e Gallis, equo et armis conspicuus, ad castra 
Romanorum accessit et *Procedat" inquit *unus ex exercitu vestro, ut 
armis contendamus!" Cum memo processisset, Gallus Romanos illusit. 
Tum Valerius tribunus ad Camillum accessit et Barbarus superbus" 
inquit *nos illudit, cum ad proelium non processerimus. Sed socii nos 
contemnent, nisi barbaro obsistemus. Proinde permitte, ut ego cum 
Gallo contendam." Cum Camillus permisisset, Valerius cum. Gallo con- 
flixit. Subito corvus in galea tribuni considit atque inde oculos Galli 
petit. Impetus corvi violentus erat et animum Galli a pugna avertebat. 
Itaque, cum. Gallus scuto non satis se texisset, Valerius eum | gladio 
transfixit. Laeti deinde Romani tribunum in castra sua reduxerunt et, 
quod corvus ei auxilio fuerat, *Corvinum" dixerunt. 


XII. 


A) 1l. Amici simus! 2. Inter nos concordia sit! 3. Laetus essem, 
si vos mihi amici essetis. 4. Cum nobis adfueritis, victoria est nostra. 
5. Si tu exercitui nostro praefuisses, victoria nostra fuisset. 6. Ámici 
est amico in rebus adversis adesse. 7. Tustae semper sint causae bello- 
rum. 8. Mihi crede: verum gaudium res severa est (Seneca). 9. Dies fe- 
sti apud Romanos rebus divinis destinati erant. 10. Avaritia et luxuria 
multis populis perniciei fuerunt. 11. Livius res gestas populi Romani 
scripsit. 12. Res secundae saepe superbiam. gignunt. 13. Res publica 
Romana saepe in magno periculo fuit. 


B) Aliquando Romani exercitum contra Falerios duxerant. Exer- 
citui Camillus, vir rei bellicae peritus, praeerat. Falisci ante oppidum 
aciem instruxerant, sed rem non bene gesserant. Neque tamen in rebus 
'adversis spem. dimiserunt. Multos iam dies oppidum suum a Romanis 
defendebant, quamquam inopia rerum necessariarum in oppido magna 
erat. Ibi autem servus erat magister puerorum; etiam in bello cum pue- 
ris in planitie ante oppidum ludebat, cum castra Romana ab oppido 


LECTIO 2] 
multum abessent. Is, cum perfidus esset, pueros in castra Romana ad 
Camillum duxit. *Camille," inquit. *Falerii nunc Romanorum sunt. 
Nam cum pueri Faliscorum in manibus tuis sint, Falisci tibi non iam 
resistent. Itaque praemium a te peto." Sed Camillus *Ignavus essem," 
inquit *si contra pueros bellum gererem, Neque Romanorum est fidem 
laedere. Itaque frustra a me praemium petis. Pueri te ad dominos tuos 
reducent, cum fidus non fueris." Deinde pueris: *Perfidia servi vobis 
perniciei fuisset, si Romani perfidi essent. Ego, cum vir Romanus sim, 
Faliscos acie, non dolo vincam. Proinde servum perfidum. ad magi- 
stratus vestros reducite!" 


XIII. 


À) 1. Acies instructa — acies instructa est. 2. Auxilia missa — au- 
xilia missa erant. 3. Exercitus ex castris eductus — exercitus ex castris 
eductus erit. 4. Camillus exercitum Romanum contra Falerios duxit — 
Exercitus Romanus a' Camillo contra Falerios ductus est. 5. Legatus 
aciem idoneo loco instruxerat — Acies a legato idoneo loco instructa 
erat. 


B) Primo bello Punico exercitus Romanus a Poenis in Sicilia in 
summum, periculum deductus erat. Romani a Poenis paene cincti erant. 
Tum in consilio Q. Caedicius *Cum in summum" inquit "periculum de- 
ducti simus, unica spes in audacia est. Si parvam. manum. nostrorum 
ad tumulum propinquum miserimus, Poenus sine dubio magnum nume- 
rum copiarum, suarum eo mittét. Manum parvam. Poeni vincent; sed 
interea exercitus noster abductus erit". Tum. consul *Consilium tuum, 
tribune," inquit *bonum. est. Sed quis ducet manum ad tumulum ?" 
Tribunus *Si alius" inquit *non est, ego sum paratus. Neque enim fru- 
stra vixero si pro te et pro re publica Romana vitam amisero." Consul 
"Gratias tibi ago;" inquit *di tibi adsint". Cum manus a tribuno ad 
tumulum ducta esset, statim adversus eam universus peditatus et equi- 
tatus Poenorum missus est. Romanorum manus cincta est. Sed interim 
exercitus Romanus e periculo eductus erat. 


XIV 


À) I. A principio populus Romanus. sub imperio regum. fuit. 
2. Memoria Romuli, primi regis et conditoris Romae, Romanis semper 
cara fuit 3. Post reges rei publicae Romanae consules praeerant; impe- 
rium consulum annuum erat. 4. In rebus arduis Romani dictatorem di- 
cebant. 5. Mos maiorum apud Romanos magno in honore erat. 6. Gau- 
dia principium nostri sunt saepe doloris. 7. Apud Graecos Demosthe- 


8 LECTIO 


nes, apud Romanos Cicero clari oratores fuerunt. 8. Hercules res arduas 
plenasque laborum et periculorum gessit. 9. Secundum Aristotelem ho- 
minis est intellegere et agere. 10. Aesculapius filius Apollinis est. 


B) Bello Latino consules fuerunt T. Manlius Torquatus et P. De- 
cius Mus. Latini lingua, moribus, armis cum Romanis congruebant. 
Itaque a consulibus edictum est, ne miles Romanus extra ordinem cum 
adversario armis contenderet. Paulo post Manlius, consulis filius, cum 
nonnullis equitibus missus ad castra Latinorum accessit. Ibi cum equi- 
tes Romani a duce Latinorum superbis verbis illusi essent, Manlius 
iratus imperium consulum neglexit. Conflixit cum duce Latino eumque 
gladio transfixit. Laeti comites Manlium in castra Romana ad patrem 
reduxerunt. Sed consul iratus statim milites ante praetorium cogit et 
"Cum tu, T. Manli," inquit *imperium consulum neglexeris et adversus 
edictum nostrum extra ordinem cum adversario conflixeris, discipli- 
nam belli laesisti. Itaque te lictori ad supplicium tradam, ut disciplinam 
a te laesam poena restituas." Cum supplicium sumptum. esset, dolor 
terrorque militum magnus erat. Inde severa et dura imperia "imperia 
Manliana" dicebant. 


XV. 


À) 1l. Tiberius, qui ab Augusto in Germaniam missus erat, (—, 
cuius peritia belli magna erat |—, cui Augustus bellum Germanicum 
commiserat| —, quem. milites ut patrem diligebant| —, a quo copiae 
Romanae in Germaniam ductae erant,) rem bene gessit. 2. Copiae, quae 
a Tiberio in Germaniam ductae erant, (—, quarum dux Tiberius erat | 
—, quibus Tiberius praeerat| —, quas Augustus in Germaniam mise- 
rat,) rem bene gesserunt. 3. Miser est is, qui avarus est. 4. Miser est is, 
cui nihil satis est. 5. Beatus est is, quem homines diligunt. 6. Beati sunt 
iij, quos homines diligunt. 


B) 1. Bis vincit, qui se vincit in victoria. 2. Áugustus eo anno na- 
tus est, quo Cicero consulatum gessit. 3. Nusquam est, qui ubique est 
(Seneca). 4 Sum, quod eris; quod es, ante fui (bir mezar yazit). 
5. Quod disces, tibi disces. 6. Quod hodie non est, cras erit. 7. Pharsalus, 
ubi Caesar cum Pompeio conflixit, oppidum Thessaliae est. 8. Caesar 
Helvetios ea loca, unde discesserant, repetere coegit (zorladi), ne Ger- 
mani, qui trans Rhenum incolebant, in agrum Helvetium invaderant. 
9. Caesar eo, quo Labienum miserat, contendit. 


LECTIO 9 


XVI. 


A) 1. Homines hominibus plurimum et prosunt et obsunt. 2. Aliis 
prodes, si poteris, ut tibi prosint, si poterunt. 3. Vir bonus est is, 
qui prodest, quibus potest. 4. Quid prodest homini stulto pecunia, cum 
sapientiam. emere non possit? 5. Per risum. multum poteris cognoscere 
stultum. 6. Nos multa possumus, quae antiqui non potuerunt. 7. Plus 
in negotiis res quam. verba prosunt. 8. Prosit! 9. Dolus tibi in ea re non 
proderit. 10. Amicis profuisse, ceteris nunquam. obfuisse viro probo 
maximum gaudium erit, 11. Haedui, cum se suaque ab Helvetiis defen- 
dere non possent, legatos ad Caesarem, miserunt. 


B) 1. Impetus corvi tam violentus erat, ut animum Galli a pugna 
averteret. 2. Tantus terror incolas invaserat, ut portas oppidi claude- 
rent. 3. Erat in castris Pompeinorum summa inopia pabuli, adeo ut fo- 
lis equos alerent. 4. Amicus tam aegrotus est, ut surgere non. possit. 
9. Via tam aspera erat, ut milites vix procedere possent. 


XVII. 


A) l. Romani bella gerunt. — Bella a: Romanis geruntur. 2. A 
quo ducimini, milites? — A bono duce ducimur. 3. Si firmo animo 
eritis, non vincemini. 4. Id bellum, quod a Romanis cum Hannibale, 
duce Poenorum, gestum est, secundum bellum Punicum dicitur. 5. Vir 
bonus potest miser dici, miser esse non potest. 6. Amicus certus in re 


incerta cernitur. 7. Milites nostri, cum undique premerentur, recesse- 
runt. 


B) Ad Cannas tot milites Romani amissi sunt, ut ea pugna rei 
publicae Romanae paene perniciei esset. Propter interitum exercitus 
incolae Romae in magno timore erant. In senatu autem de custodia Ro- 
mae consulebatur. Ibi Q. Fabius Maximus, qui proximo anno dictator 
fuerat, *Magnis curis" inquit *"Jaboribusque premimur, sed ignavi esse- 
mus, si rebus adveris opprimeremur. Non lacrimis luctuque, sed con- 
stantia res Romana defendetur. Itaque edicamus, ut portae claudantur 
et armati in muris disponantur. Praeterea nuntii mittantur, ut fortu- 
na consulum et reliquiarum. exercitus cognoscatur. Falsis enim rumori- 
bus incolae falluntur. Nos nunquam spem dimittemus, nunquam Roma 
Poeno tradetur." Cum Fabius patres ad sententiam suam perduxisset, 
edictum est, ut portae clauderentur, ut etiam servi armis instruerentur, 
ut equites via Appia et Latina miterentur. 


10 LECTIO 
d oo ——————————— 
XVIII. 


A) 1. Sermo est imago animi. 2. Societatis vinculum est oratio. 
3. Caesar decimae legioni.maxime confidebat. 4. Lucem redde tuae, 
dux bone, patriae! 5. Virtutis gloria sempiterna est. 6. Salus publica 
suprema lex esto. 7. Initium est salutis notitia peccati. 8. Parva domus 
— magna quies. 9. Arbor mala — mala mala. 


10. Cerno te frusta contendere. ll. Intellego vos strenuos fuisse. 
12. Nonne intellegitis tribunos plebis auctoritatem senatus contemnere ? 
13. Cernimus exercitum. in castra reduci. 14. Caesar dicit Gallos deo- 
rum maxime Mercurium colere. 15. Legatus Caesari scripsit Gallos 
castra inclusisse et in castris magnam. inopiam frumenti esse. 16. A- 
pertum est te verum non dicere. 17. Certum. est amicitiam inter malos 
homines esse non posse. 18. Notum est Aristotelem praeceptorem Ale- 


xandri Magni fuisse. 


B) Cn. Marcius Coriolanus, cum. plebem superbis verbis illusisset, 
e civitate exclusus erat. Itaque ad Volscos, inimicos Romanorum, se- 
cessit et iis auxilium, suum contra Romanos promisit. Cum. exercitus 
Volscorum, cui Coriolanus praeerat, non multum a Roma abesset, se- 
natus oratores misit, ut cum, Coriolano de condicionibus pacis agerent. 
Sed legatio a Coriolano cum acerbo responso remissa est. Cum etiam sa- 
cerdotes frustra in castra Volscorum missi essent, Veturia, Coriolani 
mater, Cernitis" inquit *viros frustra legatos esse missos; proinde nos 
mulieres patriam precibus defendamus!" Deinde cum. Volumnia, uxore 
Coriolani, et magna manu mulierum in castra Volscorum perrexit. Cum 
ad filium ducta esset, *Cerno" inquit *a te multos milites adductos esse. 
Si tibi in animo est Romam diruere, pone tibi ante oculos intra muros 
Romae matrem, uxorem liberosque tuos esse. De: me nihil dicam; uxo- 
ris et liberorum memento, qui, si perges, aut occidentur aut in servi- 
tutem abducentur." Matris vocibus vir superbus flexus est. *Intellego," 
inquit *mater, consilium meum malum. fuisse; itaque statim Volscos 
ex agro Romano reducam." Scriptores Coriolanum a Volscis iratis ad 


necem esse ductum tradunt. 


XIX. 


A) 1. Vos libros Caesaris nondum legistis,sed mox legetis. 2. Post 
victoriam duces Romani, si senatus permittebat, triumphum agebant, 
3. C. Iulius Caesar multos triumphos egit. 4. Caesari in animo erat Gal- 
liam vincere et subigere. 5. Caesar Galliam vicit et subegit. 6. Ariovi- 


LECTIO H 
stus *Nunquam" inquit *Caesar me coget Gallia excedere." 7. Ariovi- 
stus Galliam subegisset, nisi Caesar eum vicisset et Gallia excedere coe- 
gisset. 8. Romani pii erant. — Romani deos pie colebant. 9. Servus mi- 
ser est. — Servus misere vivit. 10. Agricola impiger est. — Agricola 
impigre agrum colit. 11. Dux bonus est. — Dux rem bene gerit. 


. B) Prisci Romani non modo fortitudine clari erant, sed etiam mo- 
deste et probe vivebant. Virum summa virtute et probitate fuisse Cip- 
cinnatum scriptores tradunt. Is consul multas civitates in dicionem Ro- 
manam redegerat. Sed, postquam consulatum bene peregit, in parvum 
agrum. suum recessit. Postero anno exercitus Romanus cum consulibus 
in saltu ab Aequis cinctus est. Tum senatus necessitate coactus Cincin- 
natum, quamquam a Roma aberat, dictatorem dixit. Legatio cum litte- 
ris senatus ad eum mittitur. Eo die Cincinnatus manibus suis agrum 
colebat. Postquam litteras perlegit, civitatem. in summo periculo esse 
intellexit. Propterea statim Romam perrexit et magna celeritate novum 
exercitum collegit. Paulo post Aequos vicit, civitatem. eorum in dicio- 
nem populi Romani redegit, magnum triumphum egit. Sed post 
triumphum, vir probus in agrum suum recessit ibique modeste vivere 
perrexit. | 


XX. 


A) 1. Honos est onus. 2. Summum ius — summa iniuria. 3. Quot 
capita, tot sententiae. 4. Roma caput Italiae est. 5. Viro Romano li- 
bero tria nomina erant. 6. Minuentur atrae carmine curae. 7. Caesar 
. cum, sescentis equitibus magnis itineribus in Hispaniam perrexit. 8. Ad 
epistulam, quam mihi ex itinere misisti, postea rescribam, 9. Funus 
imperatoris Augusti magnificum fuit; corpus in campo Martio combu- 
stum est; ossa legerunt equites Romani nudis pedibus. 10. Augustus in 
sexto consulatu suo Mausoleum exstruxerat, opus magnificum, cuius 
reliquiae supersunt; ante Mausoleum in duabus pilis ex aere factis res 
gestae imperatoris scriptae erant. ll. Nunc animis opus, Áenea, nunc 
pectore firmo! 12. Tu, si animo regeris, rex es; si corpore, servus. 


B) Tarquinium, septimum regem Romanorum, civitatem, superbe 
rexisse notum est. Itaque ei cognomen Superbus erat. Is cuncta divina 
humanaque iura contemnebat. Tot et tanta scelera commisit, ut Roma- 
ni eum et filios Roma expellere constituerent. Ex eo tempore nomen 
regium Romanis odio fuit. Tarquinius genere Etruscus erat. Itaque, 
postquam Roma excedere coactus est, ad Porsennam, ragem Clusino- 
rum, perrexit; nam Clusium oppidum Etruscum erat. Precibus Tarqui- 


LECTIIO 
Romano bellum indixit, ut Tarquinium 


nii adductus Porsenna populo it Tarq 
Roma in tanto discirimine fue- 


in regnum restitueret. Nunquam antea 
rát: nam. eo tempore valida Etruscorum res erat magnumque Porsen- 
? 


nae nomen. Itaque Romani regi in acie resistere non potuerunt. 


XXI. 


A) 1. Cn. Marcio cognomen erat Coriolanus; nam Coriolos, oppi- 
dum. Volscorum, ceperat. 2. Non est vir strenuus, qui laborem fugit. 
Non sunt strenui, qui laborem. fugiunt. Non essetis strenui, si laborem 
fugeretis. 3. Puras deus, non plenas aspicit manus. 4. Lex Solonis erat: 
Qui exulem receperit, ipse in exilium eiciatur. 5. *Iacta est alea" dixit 
Caesar et exercitum, Rubiconem traiecit. 6. Non est tuum, fortuna quod 
fecit tuum. 7. Male vivunt, qui semper vivere incipiunt. 8. Caesar con- 
silium cepit copias Rhenum traicere, ut Germanis timorem. iniceret. 
Copias traiectas in Sugambros duxit. Sed, cum Sugambri in silvas fu- 
gissent, agmen ad Rhenum reduxit. 9. Rex erit, qui recte faciet; qui 
non faciet, non erit. 


B) Cum exercitus Porsennae in agrum Romanum . invasisset, agri- 
colae agros reliquerunt et cum pecoribus suis rure Romam confugerunt. 
Rex summa celeritate processit et Romam cepisset, nisi unus vir fuisset, 
Horatius Cocles. Is forte eo die in statione erat ad pontem, qui oppi- 
dum cum regione Taniculi iungebat. Eum pontem Romani non interru- 
perant. Cum agmen. Etruscorum accederet, Horatius militibus dixit, ut 
pontem interrumperent. Ipse autem solus impetum. adversariorum exce- 
pit. Diu Horatius, quamquam multa vulnera acceperat, Etruscis resiste- 
bat. Tandem, cum pontem interruptum. esse cerneret, *Tiberine pater," 
inquit *peto a te, ut me propitio flumine accipias." Tum armatus in 
flumen se deiecit. Quamquam undique tela in eum coniciebantur, ad 
suos se recipere potuit. Rex autem Porsenna, cum oppidum primo im- 
petu capere non potuisset, Romam. obsidione cingere coactus est. Sed 
paulo post pacem cum Romanis fecit. Horatius autem pretium virtutis 
a grata civitate magnum munus accepit. 


XXII. 


A) 1. Italia inter duo maria sita est; nomina marium, sunt mare 
Tyrrhenum et mare Hadriaticum. 2. Roma a mari quattuordecim milia 
passuum aberat. 3. Urbs Roma ad Tiberim sita est; in Tiberi insula 
est: ibi aedes Aesculapii fui os 
tali altam exst pi fuit 4, In portu Ostiae imperator Claudius 

exs . : 
ruxerat, ut cursus navium inde nocturnis ignibus 


LECTIO 13 
regerentur. 5. Roma plena aedium pulchrarum erat. 6. Caesar copias 
ponte Rhenum traduxit. 7T. Neccessitas est mater artium. 8. Vim vi 
repellere aequum est. 9. Febris magnam sitim efficit et vires corporis 
minuit. 10. Bonorum civium vita nobis exemplo sit. 11. Qui grate be- 
neficium accipit, primam. eius pensionem solvit (Seneca). 


B) Notum est quarto saeculo exercitum Romanum a Gallis ad 
flumen Alliam magnam cladem accepisse. Pauci iuvenum caedi super- 
fuerant. Itaque magistratus constituerant, ut sola arx defenderetur, 
urbs autem, a civibus relinqueretur. Paulo post Galli in urbem inva- 
serunt. Postquam. aedificia urbis incenderunt, in arcem impetum fece- 
runt. Sed Manlius cum paucis iuvenibus arcem summa vi defendit. Ita- 
que dux hostium Romanos fame vincere constituit. 


Tam sextum mensem Romani in arce obsidione premebantur. Tum 
pauci Galli media nocte magno silentio summum, montem. ascenderunt. 
Non canes, non custodes, sed anseres, animalia sacra, quae in templo 
Iunonis alebantur, hostes animadverterunt. Eorum animalium vocibus 
excitus Manlius arma cepit et cum suis hostes in fugam coniecit. Ita 


tum Romani Iunonis auxilio vim hostium defenderunt. 
MEER Dich i ARUM URDU MERE GO MMC idle ioRcu M CE UU Ii I MOST MUSEUM E vr 


XXIII. 


A) 1. Ariovistus Caesari *Provincia mea" inquit *haec est Gallia, 
sicut illa vestra." 2. Caesar beneficiis atque munificentia magnus erat, 
integritate vitae Cato; ille mansuetudine et misericordia clarus factus 
erat, huic severitas dignitatem addiderat. 3. Galli deorum maxime 
Mercurium. colebant; huius erant plurima simulacra, hunc inventorem 
artium, hunc viarum atque itinerum. ducem. esse credebant. 4. Hoc 
mihi, illud tibi iucundum est. 5. Notum est illud Aristotelis: Amicitia 
est unus animus in duobus corporibus. 

B) 1. Ad Pharsalum ex Pompeiano exercitu circiter milia quinde- 
cim ceciderunt. 2. Illa nocte accidit, ut luna esset plena. 3. Nihil accide- 
re bono viro mali potest. 4. Rumpitur arcus, quem nimium tetendisti. 
5. Cato senex litteras Graecas didicit. 6. Facilitate atque humanitate 
sua multos sibi amicos peperit. 7. Rem acu tetigisti. 8. Verres navem, 
quam Milesios poposcerat, Milesiis non reddidit, sed hostibus populi 
Romani vendidit. 9. Fama est Romulum, postquam Romam condidit, 
Remum, fratrem suum, occidisse. 10. Nuntius ab imperatore missus 
accurrit et *Hostes," inquit *qui oppida nostra combusserunt, qui ne- 
que liberis neque feminis pepercerunt, tandem poenas iniuriarum sua- 

rum pependerunt. Exercit 


end u$ eorum caesus fususque est." 11. Dum vixi, 
bibi libenter; bibite vos, : 


qui vivitis (mezar yaziti), 
XXIV. 


, A) 1. Impetus equester acer fuit; pugna equestris acris fuit; proe- 
lium. equestre acre fuit. 2. In Capitolio statua equestris imperatoris 
Marci Aurelii est, 3, Epicurus de dolore: Si gravis, brevis; si longus, 
levis. 4. Ars longa, vita brevis. 5. O nomen dulce libertatis! 6. Non sa- 
tis est pulchra esse poemata, dulcia sunto. 7. Quod suave est aliis, aliis 
est amarum. 8. Omne principium difficile. est. 9. Non omnia possumus 
omnes. 10. Nondum omnium. dierum, sol occidit. 11. Caesar tres libros 
de bello civili scripsit. 12. Fortiter in re, suaviter in modo. 13. Milites 
facile hostium copias vicerunt. 14. Necesse est lusor bonus aliter pilam. 
conlusori longo, aliter brevi mittat. | 


B) Apud Romanos initio Martius primus anni mensis erat. Aprilis 
secundus, Maius tertius, Iunius quartus. Quinto mensi quondam nomen 
erat Quinctilis, sexto Sextilis. Postea his mensibus nomina Iulius et 
Augustus indita sunt; nam mense Quinctili Caesar natus erat. Sextili 
Augusto et primus consulatus et insignes vicroriae obtigerant. Mensis 
September olim, ut nomen ostendit, septimus mensis erat, October 
octavus, November nonus, December décimus. Sed ab anno a. Chr. n. 
centesimo quinquagesimo tertio annus Romanus a mense lanuario ini- 
tium capiebat, ita ut September non iam septimus, sed nonus mensis 
esset, October decimus, November undecimus, December duodecimus. 
Mensis September natali imperatoris Augusti insignis erat. Mense De- 
cembri Horatius natus est, Idibus Octbribus Vergilius. 


XXV. 


A) l. Romani in arce cincti Gallis resistebant. 2. Parvus erat 
numerus Romanorum. in arce cinctorum. 3. Romanis in arce cinctis 
frumentum deerat, 4, Romani ad Alliam victi constituerunt urbem 
relinquere et solam arcem defendere. 5. Hostium, victorum castra a 
militibus nostris capta sunt. 6. Hostibus victis nemo succurrit. T. Rex 


Tarquinius Roma expulsus ad Porsennam. confugit. 8. Regem Tarqui- 
nium Roma expulsum Porsenna recepit. 


B) 1. Exercitu ad Alliam victo magistratus solam arcem defendere 


constituerunt. 2. Urbe capta Galli impetum in arcem fecerunt. 3. Regi- 
bus expulsis 


consules rei publicae Romanae praeerant. 4. Caesar non- 
dum hieme confecta proximis quattuor legionibus coactis de improviso 

in fines Nerviorum contendit et magno pecoris atque hominum numero 
capto atque ea praeda militibus concessa Nervios se dedere coegit; eo 
celeriter confecto negotio rursus in hiberna legiones reduxit. 5. Magna 
parte navium. amissa classis hostium in portum confugit. 6. Oratoribus: 
a Coriolano remissis mater uxorque Coriolani in castra Volscorum 
contenderunt. 7. Senatus imperatori re bene gesta concessit, ut trium- 


phum ageret. 


XXVI. 


À) 1. Veritatis simplex oratio est. 2. Felix, qui potuit rerum. co- 
gnoscere causas! 3. Longum est iter per praecepta, breve et efficax per 
exempla. 4. Consilia hominum nimis audacium non semper prudentia 
sunt. 6. Quidquid agis, prudenter agas et respice finem! 7. Rebus feli- 
citer gestis imperator exercitum dimisit. 


B) Secundo.a. Chr. n. saeculo Romani potentibus populis regibus- 
que victis domini orbis terrarum facti erant. Sed civitatis status infe- 
lix erat. Nam agricolae aere alieno oppressi omnia sua vendere coacti 
erant. Itaque solum Italiae in manibus paucorum divitum erat; multi- 
tudo autem pauperum in urbem Romam. confugerat ibique misere vi- 
vebat. Tum. Tib. Gracchus, nobilis iuvenis, pauperum miseriis succur- 
rere constituit. Anno a. Chr. n. centesimo tricesimo tertio tribunus ple- 
bis electus id egit, ut ager publicus pauperibus civibus divideretur. Ve- 
hementi oratione cum, ingenti assensu populi in contione causam. pau- 
perum egit. *Veteribus temporibus" inquit "res publica nostra sana 
erat; tum neque pauperibus res ad vitam. necessariae deerant neque 
divites nimis luxuriose vivebant. Omnes enim cives participes agri 
publici erant. Nunc dives omnium commodorum vitae particeps est, 
pauper autem, cui praeter spiritum et lucem nihil relictum est, a divite 
opprimitur. Ubi nunc vetus libertas est? Ubi est virtus temporum ve- 
terum? Ubi sunt leges et instituta vetera rei publicae? Memores estote 
illius libertatis pristinae! Ego id agam, ut multitudini inopum paria 
iura reddantur." | 

XXVII. 


À) 1. Si duo faciunt idem, non est idem. 2. In idem flumen bis 
descendimus et non descendimus (Heraclitus). 3. Idem deus urbem hanc 
gentibus, vos huic urbi genuit (Cicero). 4. Bibulus naves Caesaris, quas 
ceperat, omnes incendit eodemque igne nautas dominosque navium 
interfecit. 5. Veritas se ipsa defendit. 6. Nosce te ipsum! 7. Quod cu- 
pimus, credimus libenter. 8. Iniuriis Ariovisti lacessiti Galli a Caesare 


16 LECTIO 


auxilium petiverunt. 9. Nisi severitis, non metetis. 10. Dux ex captivis 
cognovit hostes ad flumen castra posuisse. 11. Sero resistimus ei, quem 
per annos decem aluimus contra nos (Cicero). 


B) Ultimis annis secundi belli Punici Romanorum spes et exspec- 
tatio erat maxima et animi eorum ad omnia omina intenti erant. Itaque. 
cum saepe lapides de caelo cecidissent, anxii de eventu belli libros vu 
byllinos consuluerunt. His libris inerant oracula Graecis versibus giittpe 
ta, quibus fata rei publicae portendi Romani credebant. Romanis loss 
carmen obtigit: *Quando hostis alienigena terram Italiam invaserit, is 
pelli vincique poterit, si mater Idaea A Pessinunte Romam arcessita 
erit." Hoc oraculo cognito senatus legatos in. Ásiam. ad regem Attalum 
misit. Rex, postquam. eos comiter accepit, ex iis quaesivit, quae tam 
longi itineris causa esset. Cum legati ei exposuissent, qua de causa misst 
essent et quid senatus ab eo peteret, rex *Amicitiam populi Romani" 
inquit *summo semper studio colui; itaque faciam, quod a me ptivi- 
stis." Statim legatos Pessinuntem in Phrygiam deduxit sacrumque us 
lapidem, quam matrem deum. esse incolae illarum regionum dicebant, 
tradidit. | 

XXVIII. 


A) 1. Multa petentibus desunt multa. 2. Dona praesentis cape lae- 
tus horae. 3. Gaius absens tribunus plebis factus est. 4. Plebs Gaium 
absentem tribunum plebis fecit. 5. Magnus erat dolor Hannibalis ex Italia 
discedentis. 6. Domino absente fures in domum invaserunt. 7. Coriola- 
nus iram plebis metuens ad Volscos secessit. 8. Absente imperatore 
legiones ex hibernis educi non potuerunt. 9. Romani sompluribus pu- 
gnis ab Hannibale victi spem salutis non dimiserunt. 10. Multis vulne- 
ribus acceptis milites pugna non destiterunt. 11. Caesar oppidum pro- 
pter latitudinem fossae murique altitudinem paucis defendentibus ca- 
pere non potuit. 

B) 1. Omnia credentes ab hominibus facile fallemini. 2. Quis mor- 
tem metuens beatus esse potest? 3. Homini nihil agenti dies est longus. 
4. Mendaci homini ne verum quidem dicenti credimus. 5. Plato scri- 
bens mortuus est (ólmüstür). 6. Crescente pecunia crescit avaritia. 
7. Imperator praesente exercitu cum legatis hostium de condicionibus 
pacis egit. 

8. Caninio consule Romae nihil mali factum 
tus est Cn. Pompeio Magno M. Licinio Crasso pri 


Pausania duce Graeci apud Plataeas ingentes c 
runt. 11. Invitus hoc feci. 12. 


est. 9, Vergilius na- 
mum. consulibus. 10. 


de opias Persarum vice- 
1s hominibusque invitis hoc factum est. 


